**ԱՄՓՈՓԱԹԵՐԹ**

**ԳՈՒՅՔ ՀԵՏ ՎԵՐՑՆԵԼՈՒ, ԱՄՐԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒԼԻՍԻ 20-Ի N 874-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ շահագրգիռ մարմիններից ստացված առարկությունների և առաջարկությունների վերաբերյալ**

|  |  |  |  |
| --- | --- | --- | --- |
| **Առարկության, առաջարկության հեղինակը,****գրության ստացման ամսաթիվը, գրության համարը** |  **Առարկության, առաջարկության բովանդակությունը** | **Եզրակացություն** | **Կատարված փոփոխոությունները** |
| 1 | **2** | **3** | 4 |
| ՀՀ ազգային անվտանգության ծառայություն 14.02.2019թ. N11/122 | 1. Առաջարկվել է նախագծի 1-ին կետում ներառել շենք շինությունների արժեքը և անշարժ գույքի նկատմամբ իրավունքների պետական գրանցման վկայականի համարը։2. Նախագծի 1-ին կետում «սահմանային զորքերին» բառերը փոխարինել «սահմանապահ զորքերի կողմից» բառերով։ | 1. Ընդունվել է2. Ընդունվել է | 1. Նախագծի 1-ին կետում ներառվել է անշարժ գույքի նկատմամբ իրավունքների պետական գրանցման համարը։2. Նախագծի 1-ին կետը խմբագրվել է։ |
| Անշարժ գույքի կադաստրի կոմիտե 18.02.2019թ. NՍՊ/1313-19  | Առաջարկություններ և դիտողություններ չունի |
| ՀՀ տարածքային կառավարման և զարգացման նախարարություն 20.02.2019թ. N01/21/1172-19 | Առաջարկություններ և դիտողություններ չունի |
| ՀՀ ֆինանսների նախարարություն 21.02.2019թ. N01/9-5/2631-19  | 1. Նախագծով նախատեսվում է ՀՀ Տավուշի մարզի Այրում համայնքի Բագրատաշեն գյուղի 12-րդ փողոցի 41 հասցեում գտնվող 1293.75 քառ. մետր մակերեսով շենք-շինությունները և դրանց օգտագործման ու սպասարկման համար անհրաժեշտ 4614.8 քառ. մետր մակերեսով հողամասը հետ վերցնել և ամրացնել ՀՀ ազգային անվտանգության ծառայությանը՝ սահմանապահ զորքերին որպես սահմանային անցակետ օգտագործելու նպատակով, ինչը կարող է հանգեցնել Գույքի պահպանման գծով (էլեկտրա­էներգիայի, գազի և խմելու ջրի վճարներ) ծախսերի ավելացման, որի ֆինանսա­կան գնահատա­կանը բացակայում է:Ընդ որում տեղեկացնում ենք, որ նշված գույքի պահպանման համար ՀՀ 2019 թվականի պետական բյուջեով ՀՀ ազգային անվտանգության ծառայությանը համապատաս­խան ֆինանսա­կան միջոցներ նախա­տեսված չեն:2. Առաջարկվել է Նախագծում նախատեսել դրույթ համաձայն որի, Գույքի հանձնման-ընդունման հետ կապված ծախսերը կիրականացվեն ՀՀ ազգային անվտանգության ծառայությանը ՀՀ 2019 թվականի պետական բյուջեով նախատեսված ընդհանուր միջոցների հաշվին: | Պետական գույքի կառավարման կոմիտեն բարձրացված խնդիրը քննարկել է ՀՀ ազգային անվտանգության ծառայության հետ։ | ՀՀ ազգային անվտանգության ծառայությունը գրությամբ տեղեկացրել է, որ գույքի հանձնում-ընդունումը և պետական գրանցումը ֆինանսական ծախսեր չեն առաջացնում։ Տեղեկացրել է նաև, որ ՀՀ ազգային անվտանգության ծառայությունը համաձայն է գույքի հետագա պահպանման ծախսերը (էլեկտրա­էներգիայի, գազի և խմելու ջրի վճարներ) իրականացնել 2019 թվականի պետական բյուջեով ծառայությանը հատկացված միջոցների հաշվին, սակայն ելնելով անհրաժեշտությունից կարող է առաջանալ գույքի վերանորոգման համար լրացուցիչ ֆինանսական միջոցների հատկացման պահանջ։ |
| Պետական եկամուտների կոմիտե 20.03.2019թ.  /18-2/4085-2019 | Նախագծի վերաբերյալ առաջարկություններ ևդիտողություններ չունի։Միաժամանակ տեղեկացրել է, որ 2019 թվականի հունվարի 1-ի դրությամբ նախագծում նշված շենք-շինությունների և դրանց օգտագործման ու սպասարկման համար անհրաժեշտ հողամասի հաշվեկշռային արժեքը կազմում է 28 456 137 ՀՀ դրամ։  | Ընդունվել է  | Շենք-շինությունների և դրանց օգտագործման ու սպասարկման համար անհրաժեշտ հողամասի հաշվեկշռային արժեքը՝ 28 456 137 ՀՀ դրամ ներառվել է նախագծում։ |
| ՀՀ արդարադատության նախարարություն 09.04.2019թ. N01/14/7438-19 | Առաջարկություններ և դիտողություններ չունի |